钦定古今图书集成/明伦汇编/氏族典/第214卷 > 何群
## 钦定古今图书集成/明伦汇编/氏族典/第214卷 > 何群

按《宋史何群传》：“群字通夫，果州西充人。嗜古学，喜激
扬论议，虽业进士，非其好也。庆历中，石介在太学，四
方诸生来学者数千人，群亦自蜀至。方讲官会诸生
讲，介曰：‘生等知何群乎？群日思为仁义而已，不知饥
寒之切己也’。众皆注仰之。介因馆群于其家，使弟子
推以为学长。群愈自克厉，与人言，未尝下意曲从。同”
舍目群为“白衣御史。”嘉祐中，龙图阁直学士何郯表
其行义，赐号“安逸处士。”